Árið 2016 barst metfjöldi kærumála úrskurðarnefnd umhverfis - og auðlindamála og var tekið fram í tilkynningu nefndarinnar um málastöðu 31. desember 2016 að það , ásamt óvenju mörgum umfangsmiklum málum auk fjölda krafna um stöðvun framkvæmda og frestun réttaráhrifa , hefði allt áhrif á möguleika nefndarinnar að standa við lögboðinn málshraða . Var og tekið fram í frétt á vef úrskurðarnefndarinnar að róður hefði þyngst árið 2017 og að ljóst lægi fyrir að málshraði myndi lengjast á árinu 2018 vegna framangreindrar þróunar á fjölda og umfangi kærumála . Síðan þá hefur ötullega verið unnið að því að stytta afgreiðslutíma og minnka málahalann og eins og fram kemur á vefsíðu úrskurðarnefndarinnar var meðalafgreiðslutími lokinna mála sjö mánuðir og fimmtán dagar á þriðja ársfjórðungi ársins 2019 . Er um að ræða styttingu um tæpan helming frá því sem verst var . Áhugasömum er bent á að á heimasíðu úrskurðarnefndarinnar www.uua.is er að finna upplýsingar um málafjölda og málshraða nefndarinnar í gegnum tíðina . Árið 2019 hafa verið birtar upplýsingar ársfjórðungslega um sama efni og verður því haldið áfram . Previous PostAuglýst störf lögfræðinga á Starfatorg Next PostFleiri kærur bárust á þriðja ársfjórðungi en fyrri helming ársins 2019 Úrskurðarnefnd umhverfis - og auðlindamála